**ELŐTERJESZTÉS**

Tiszavasvári Város Önkormányzata Képviselő-testületének

**2019. február 14-én** tartandó ülésére

Az előterjesztés tárgya: **A rászoruló gyermekek szünidei étkeztetéséhez kapcsolódó szerződések módosításáról**

Melléklet: -

Az előterjesztés előadója: Szőke Zoltán polgármester

Az előterjesztés témafelelőse: Krasznainé dr. Csikós Magdolna osztályvezető

Ügyiratszám: 1856-2/2019.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.22 pont |
| Szociális és Humán Bizottság | SZMSZ 5. sz. melléklet 1.9. pont |

Az ülésre meghívni javasolt szervek, személyek:

|  |  |
| --- | --- |
| Gáll Antalné - Tiszavasvári Város Közétkeztetési Nonprofit Kft. vezetője | kozetkeztetes@tiszavasvari.hu |
| Reznek Istvánné – Tiszavasvári Bölcsőde intézményvezetője | cseperedok@tiszavasvari.hu |
| Czirjákné Szabó Erika- Városi Kincstár intézményvezető-helyettese | czirjakne.erika@tiszavasvari.hu |

Tiszavasvári, 2019. február 7.

***Krasznainé dr. Csikós Magdolna***

témafelelős

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez –**

**A rászoruló gyermekek szünidei étkeztetéséhez kapcsolódó szerződés és megállapodás módosításáról**

**Tisztelt Képviselő-testület!**

Tiszavasvári Város Önkormányzata Képviselő-testülete a ***44/2018. (II. 28.) Kt. határozatával szerződéseket fogadott el*** a rászoruló gyermekek intézményen kívüli szünidei étkeztetésének a biztosítására. A feladatot a ***Tiszavasvári Város Közétkeztetési Nonprofit Kft. és a Tiszavasvári Bölcsőde*** látja el.

**Ezen szerződések módosítását kezdeményezem az alábbiak miatt:**

1. A módosítás kezdeményezésének legfőbb oka mindkét szerződés esetén a feladatellátásra központilag kapott támogatás csökkenése. ***A 2018. évben 570 Ft/fő/nap támogatást kapott az önkormányzatunk, ami 2019. évben 542 Ft/fő/nap.***

A Magyarország központi költségvetéséről szóló 2018. évi L. tv. 2. sz. melléklete III. 5. b) pontja alapján igényli az önkormányzat a rászoruló gyermekek szünidei étkeztetése támogatását a korábbi évekhez hasonlóan. Itt a 2019. évi támogatásnál figyelembe kellett venni az ***önkormányzat 2018. június 30-ai állapot szerinti adóerő-képességét.*** Az egy lakosra jutó adóerő-képesség így Tiszavasvári Város Önkormányzat esetében átlépte a törvényben meghatározott 18.000 Ft összeghatárt, ami miatt a település erre a feladatra a korábbi 570 Ft/étkezési adag helyett 542 Ft/étkezési adag támogatást kap.

Az önkormányzat a napi egyszeri (déli meleg) étkezést biztosítja, így az 542 Ft támogatás a napi fejenkénti étkezés nyersanyag és rezsi költséget kell hogy fedezze. ***Ennek megfelelően javaslom a korábbi napi támogatási összegek 542 Ft/fő/nap összegre csökkentése miatt a szerződések ide vonatkozó pontjainak módosítását úgy, hogy a rezsiköltség kerül csökkentésre a különbözetnek megfelelően a nyersanyagköltség változatlanul tartása mellett.***

***A Magyarország központi költségvetéséről szóló 2018. évi L. tv. fent hivatkozott ide vonatkozó pontja az alábbi szabályozást rögzíti:***

*„b) A rászoruló gyermekek szünidei étkeztetésének támogatása*

*A támogatás a rászoruló gyermekek Gyvt. 21/C. § (1) bekezdés a) pontjában szereplő gyermekek szünidei étkeztetését biztosító települési önkormányzatokat illeti meg, az étkezési adagok száma alapján. Az étkezési adagok számába beleértendő a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII. 29.) Korm. rendelet 13/A. § (1)-(2) bekezdése szerint biztosított szünidei étkeztetés is.*

*A támogatás összege az egy lakosra jutó adóerő-képességtől függő fajlagos összegek figyelembevételével kerül meghatározásra az alábbiak szerint.*

|  |  |
| --- | --- |
| *Egy lakosra jutó adóerő-képesség (forint)* | *Fajlagos összeg korrigált értéke az egy lakosra jutó adóerő-képesség alapján (forint/étkezési adag)* |
| *0-18 000* | *570* |
| *18 001-21 000* | *542* |
| *21 001-24 000* | *513* |
| *24 001-27 000* | *485* |
| *27 001-30 000* | *456* |
| *30 001-35 000* | *399* |
| *35 001-40 000* | *342* |
| *40 001-* | *285* |

2. ***A Tiszavasvári Bölcsőde intézményvezetője a feladatra vonatkozó intézményével fennálló együttműködési megállapodással kapcsolatban az alábbi módosító javaslatokat tette:***

* ***Az intézmény címe kerüljön pontosításra***, a korábbi megállapodásban szereplő 4440 Tiszavasvári, Gombás András u. 8. B ép. helyett 4440 Tiszavasvári, Gombás András u. 8/a szövegrész kerüljön be a megállapodásba.
* A megállapodás 2.2.1. c) pontja a következő szövegrésszel kerüljön kiegészítésre:

„A bölcsőde a kiosztást igény szerint – **a Közétkeztetési Nonprofit Kft.-vel kötött külön szállítási megállapodás alapján -** az alábbi helyeken biztosítja…”

Ezen pont kiegészítése azért válik fontossá, mert a Bölcsőde saját gépkocsival az étel osztási helyszíneire kiszállításához nem rendelkezik, így ennek pontosítása szükséges.

***Javaslom a Bölcsőde intézményvezetője által tett módosítások megállapodáson való átvezetését.***

A módosított szerződés-tervezetek a határozat-tervezet mellékletét képezik, melyeken ***piros színnel emeltem ki a változásokat.***

Továbbá javaslom a szerződés-tervezeteket egységes szerkezetben elfogadni a későbbi könnyebb kezelhetőség érdekében.

A fentiek figyelembe vételével kérem a Tisztelt Képviselő-testületet az előterjesztés megtárgyalására, továbbá a határozat-tervezet és mellékletei elfogadására.

Tiszavasvári, 2019. február 7.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**……./2019. (II. 14.) Kt. számú**

**határozata**

**A rászoruló gyermekek szünidei étkeztetéséhez kapcsolódó szerződések módosításáról**

Tiszavasvári Város Önkormányzata Képviselő-testülete az előterjesztéssel kapcsolatban **-** az alábbi határozatot hozza:

A Képviselő-testület

1. jóváhagyja a **Tiszavasvári Város Önkormányzata** és a **Tiszavasvári Város Közétkeztetési Nonprofit Kft. között –** a szünidei étkeztetés biztosítására vonatkozó **– egységes szerkezetbe foglalt, módosított megbízási szerződést,** jelen határozat 1. melléklete szerinti tartalommal.
2. jóváhagyja a **Tiszavasvári Város Önkormányzata** és a **Tiszavasvári Bölcsőde** intézményével – a szünidei étkeztetés biztosítására vonatkozó – **egységes szerkezetbe foglalt, módosított együttműködési megállapodást**, jelen határozat 2. melléklete szerinti tartalommal.
3. Felhatalmazza a polgármestert az I. és II. pontban meghatározott szerződések aláírására.

IV. Felkéri a polgármestert, hogy a határozat 1 példányát küldje meg a Közétkeztetési Kft. ügyvezetőjének, valamint a Tiszavasvári Bölcsőde intézményvezetőjének.

**Határidő:** azonnal **Felelős:** Szőke Zoltán polgármester

1. melléklet „**A rászoruló gyermekek szünidei étkeztetéséhez kapcsolódó szerződések módosításáról”** szóló …./2019.(II.14.) Kt. számú határozathoz

MEGBÍZÁSI SZERZŐDÉS

amely létrejött egyrészről a

Cég/szervezet neve: **Tiszavasvári Város Önkormányzata**

Képviselő: Szőke Zoltán- polgármester

Székhely: 4440 Tiszavasvári, Városháza tér 4. sz.

Levelezési cím: 4440 Tiszavasvári, Városháza tér 4. sz.

Adószám: 15732468-2-15

mint megbízó (a továbbiakban: Megbízó), másrészről

Cég/szervezet neve: **Tiszavasvári Város Közétkeztetési Nonprofit Kft**.

Képviselő: Gáll Antalné

Székhely: 4440 Tiszavasvári, Városháza tér 4. szám

Levelezési cím: 4440 Tiszavasvári, Városháza tér 4. szám

Cégjegyzék szám: 15-09-073088

Adószám: 18798553-2-15

mint megbízott (a továbbiakban: Megbízott, együttesen a továbbiakban: Szerződő Felek) között, az alulírott helyen és időben az alábbi feltételekkel:

1. A megbízó megbízást ad – a Tiszavasvári Város Önkormányzata Képviselő-testületének „A rászoruló gyermekek intézményen kívüli szünidei étkeztetéséről „szóló **44/2018. (II.28.) Kt. számú** határozatában foglaltaknak és a gyermekek védelméről és a gyámügyi igazgatásról szóló **1997. évi XXXI.** törvényben, valamint a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló **328/2011. (XII.29.) Korm. rendeletben** (továbbiakban: Korm. rendelet) foglaltaknak megfelelően - a megbízott részére a következő feladatok végzésére, ellátására:

1. A megbízott a szünidei étkeztetés keretében
2. a tanév rendjéről szóló miniszteri rendeletben meghatározott **őszi, téli, tavaszi szünet, valamint az ezen időszakra eső** **óvoda zárva tartásának időtartama alatti munkanapokon**, és

ab) a tanév rendjéről szóló miniszteri rendeletben meghatározott **nyári tanítási szünetben a szünet teljes időtartamára eső valamennyi munkanapra,** valamint az ezen időtartamra eső **óvoda zárva tartásának időtartama alatti munkanapokon déli** **meleg főétkeztetést biztosít.**

b.) A megbízott az étkezést egyszer használatos műanyag edényben történő elvitellel biztosítja.

1. A megbízott a kiosztást igény szerint **az alábbi helyeken biztosítja**:

- Közösségi Ház Tiszavasvári, Széles u. 1. sz.

- Tiszavasvári Általános Iskola Vasvári Pál u. 97/A. szám alatti telephely ebédlője

- Tiszavasvári Általános Iskola Ifjúság u. 8. szám alatti székhely konyhája

- Tiszavasvári-Józsefháza Polgári u. 2. (volt Boglárka éterem előtti tér)

d) Megbízott az étkeztetést a megbízó által **rendelkezésre bocsátott jogosultak listája alapján, a megbízó által megjelölt hátrányos helyzetű és a rendszeres gyermekvédelmi kedvezményben részesülő, halmozottan hátrányos helyzetű gyermekek részére biztosítja.**

e) Megbízott kéthetente utólag **~~448,80 Ft.~~ 426,77 Ft+ ÁFA/fő/nap összeget** számlázhat megbízó felé maximum **a megbízó által megjelölt és a megbízott részére átadott listán szereplő és az étkezést ténylegesen igénybevevő** gyermekek után. Ezen összegből a **nyersanyagnorma** egységesen **200 Ft.+ÁFA/fő/nap, a rezsiköltség ~~248,80 Ft.~~ 226,77 Ft+ÁFA/fő/nap.**

f) Az önkormányzat a c.) pontban meghatározott számla ellenértékét annak beérkezését követő **8 napon belül átutalással egyenlíti ki megbízott OTP BANK NYRT. vezetett 11744144-15404761 számú bankszámlájára**.

g) A megbízott köteles a tevékenységéről és az általa végzett feladatok állásáról, a megbízást érintő lényeges körülményekről a **megbízót folyamatosan tájékoztatni**.

h) A megbízott köteles a szünidei gyermekétkeztetés igénybevételét a **Korm. rendelet szerint dokumentálni.**

1. A megbízott a megbízatást elfogadja, amelyet Szőke Zoltán polgármester utasításai szerint, a megbízói érdekeknek megfelelően köteles teljesíteni.
2. A megbízás jelen megbízási szerződés felek általi aláírásával lép hatályba, és **határozatlan időre szól.**
3. Jelen szerződésben nem szabályozott kérdésekben a Polgári Törvénykönyv rendelkezései az irányadóak.
4. Felek megállapodnak, hogy Tiszavasvári Város Önkormányzata Képviselő-testülete által „**A rászoruló gyermekek intézményen kívüli szünidei étkeztetéséről” szóló 28/2017. (II.15.) Kt. számú határozattal elfogadott, 2017. február 28. napján hatályba lépett határozatlan idejű megbízási szerződést**, valamint a Tiszavasvári Város Önkormányzata Képviselő-testülete által „**A rászoruló gyermekek intézményen kívüli szünidei étkeztetéséről szóló megbízási szerződés módosításáról”** szóló 280/2017. (XI.30.) Kt. számú határozattal elfogadott **2017. december 10. napján hatályba lépett megbízási szerződést módosító okiratot** jelen megbízási szerződés hatályba lépésének napjával **megszüntetik.**

Kelt: 2019. ………………………

…..................... ….....................

  megbízó megbízott

**Tiszavasvári Város Önkormányzata Tiszavasvári Város Közétkeztetési Nonprofit Kft.**

**képviseletében képviseletében**

**Szőke Zoltán polgármester Gáll Antalné ügyvezető**

2. melléklet „**A rászoruló gyermekek szünidei étkeztetéséhez kapcsolódó szerződések módosításáról”** szóló …./2019.(II.14.) Kt. számú határozathoz

**EGYÜTTMŰKÖDÉSI MEGÁLLAPODÁS**

Mely létrejött **Tiszavasvári Polgármesteri Hivatal** (székhelye: 4440 Tiszavasvári, Városháza tér 4., a továbbiakban: polgármesteri hivatal) képviseletében a jegyző, **Tiszavasvári Város Önkormányzata** (székhelye: 4440 Tiszavasvári, Városháza tér 4., a továbbiakban: önkormányzat) képviseletében a polgármester, valamint a **Tiszavasvári** **Bölcsőde** (4440 Tiszavasvári, Gombás András utca ~~8. B ép~~.8/a), mint az önkormányzat önállóan gazdálkodó költségvetési szerve (a továbbiakban: bölcsőde) képviseletében az intézményvezető között a követezők szerint:

**1. Az együttműködés általános szempontjai**

1.1 A polgármesteri hivatal, az önkormányzat és a bölcsőde együttműködésének célja az, hogy a Tiszavasvári Város Önkormányzata Képviselő-testületének „**A rászoruló gyermekek intézményen kívüli szünidei étkeztetéséről„ szóló** **44/2018. (II.28.) Kt. számú** határozatában foglaltaknak és a gyermekek védelméről és a gyámügyi igazgatásról szóló **1997. évi XXXI. törvényben**, valamint a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló **328/2011. (XII.29.) Korm. rendeletben** (továbbiakban: Korm. rendelet) foglaltaknak megfelelően a szünidei étkeztetést biztosítsa.

1.2. Az együttműködés nem csorbíthatja az önállóan működő gazdálkodási, szakmai döntésjogi rendszerét, önálló jogi személyiségét és felelősségét.

**2. Szünidei étkeztetés:**

* 1. A szünidei étkeztetés keretében a szülő, törvényes képviselő kérelmére a **déli, meleg főétkezést a hátrányos helyzetű gyermek és a rendszeres gyermekvédelmi kedvezményben részesülő, halmozottan hátrányos helyzetű gyermek részére kell biztosítani**.

**2.2. A bölcsőde feladata a szünidei gyermekétkeztetés lebonyolításában:**

2.2.1. A bölcsőde – a rendelkezésére bocsátott költségvetési keret terhére - teljesíti az alábbi feladatokat:

1. A bölcsőde a szünidei étkeztetés keretében

aa.) a tanév rendjéről szóló miniszteri rendeletben meghatározott **őszi, téli, tavaszi szünetben a bölcsődei ellátásban részesülő gyermekek számára a zárva tartás időtartama alatt valamennyi munkanapon, míg a bölcsődei ellátásban nem részesülő gyermekek számára az adott tanítási szünet időtartamára eső valamennyi munkanapon;**

ab) a tanév rendjéről szóló miniszteri rendeletben meghatározott **nyári tanítási szünetben** az ezen időtartamra eső, bölcsődei ellátást nyújtó intézmény zárva tartásának időtartama alatti munkanapokon déli **meleg főétkeztetést biztosít**

b.) A bölcsőde az étkezést **egyszer használatos műanyag edényben történő elvitellel biztosítja.**

1. A bölcsőde a kiosztást igény szerint – a Közétkeztetési Nonprofit Kft.-vel kötött külön szállítási megállapodás alapján - **az alábbi helyeken biztosítja**:

- Közösségi Ház Tiszavasvári, Széles u. 1. sz.

- Tiszavasvári Általános Iskola Vasvári Pál u. 97/A. szám alatti telephely ebédlője

- Tiszavasvári Általános Iskola Ifjúság u. 8. szám alatti székhely konyhája

1. A bölcsőde az étkeztetést a **jegyző által rendelkezésre bocsátott jogosultak listája** alapján, a **megbízó által megjelölt hátrányos helyzetű és a rendszeres gyermekvédelmi kedvezményben részesülő, halmozottan hátrányos helyzetű** **gyermekek** részére biztosítja.
2. Tiszavasvári Város Önkormányzata részére a **Magyarország központi költségvetéséről szóló törvény** **kötött felhasználású támogatást biztosít** a rászoruló gyermekek intézményen kívüli szünidei étkeztetés feladattal összefüggésben felmerülő kiadásaihoz. Az intézmény által ezen feladat ellátásához a Tiszavasvári Bölcsőde költségvetésében tervezett összeg **bruttó ~~566 Ft~~. 542 Ft/fő/nap**. Ezen összegből a **nyersanyagköltség** **bruttó 278 ft./fő/nap**, a **rezsiköltség** **bruttó ~~288 Ft.~~ 264 Ft/fő/nap**. Az önkormányzat a bölcsőde intézménynek feladat ellátásához a normatíva igényléshez **előzetesen készített felmérés szerinti előirányzatot biztosítja**.
3. A bölcsőde köteles a tevékenységéről és az általa végzett feladatok állásáról, a feladatellátást érintő lényeges körülményekről a polgármestert, valamint a jegyzőt folyamatosan tájékoztatni.
4. A bölcsőde köteles a szünidei gyermekétkeztetés igénybevételét **a Korm. rendelet szerint dokumentálni.**

3. 1. A jelen megállapodásban nem szabályozott kérdések tekintetében a Polgári Törvénykönyv rendelkezései az irányadók.

3.2. A felek a jelen szerződést, mint akaratukkal mindenben megegyezőt, jóváhagyólag írják alá.

3.3.1. Jelen megállapodást Tiszavasvári Város Önkormányzata Képviselő-testülete „**A rászoruló gyermekek intézményen kívüli szünidei étkeztetéséről”** 44/2018. (II.28.) Kt. számú határozatával hagyta jóvá.

3.3.2.Jelen együttműködési megállapodás a **felek általi aláírás napjával lép hatályba**.

3.3.2. Felek megállapodnak, hogy a Tiszavasvári Város Önkormányzata Képviselő-testülete által „**A rászoruló gyermekek intézményen kívüli szünidei étkeztetéséről” szóló 28/2017. (II.15) Kt. számú határozattal elfogadott, 2017. március 1. napján kelt, határozatlan időtartamra szóló együttműködési megállapodást**, valaminta Tiszavasvári Város Önkormányzata Képviselő-testülete által „**A rászoruló gyermekek intézményen kívüli szünidei étkeztetéséről szóló együttműködési megállapodás módosításának utólagos jóváhagyásáról”** szóló **156/2017. (VI.29) Kt. számú** határozattal elfogadott **2017. június 16. napján hatályba lépett együttműködési megállapodást módosító okiratot** jelen együttműködési megállapodás hatályba lépésének napjával **megszüntetik.**

Tiszavasvári, 2019. ………………

………………………………… ……………………………….

**Reznek Istvánné Ostorháziné dr. Kórik Zsuzsanna**

**Tiszavasvári Bölcsőde Polgármesteri Hivatal**

**intézményvezető jegyző**

……………………………..

**Szőke Zoltán**

**polgármester**